Uprava Rijeke produljila je ugovor s najvećom zvijezdom Andrejem Kramarićem, ali i s Vargićem, Tomečakom, Leškovićem, Mitrovićem, Jugovićem, Kvržićem i Sharbinijem.

Iako je teško vjerovati da će prvi napadač kluba s Kantride ostati nakon zime jer ponuda je svakim danom sve više, Rijeka je na ovaj način aktivirala klauzulu budući da je ugovor potpisan na dvije plus dvije godine.

Prve dvije godine ugovora istječu mu sljedećeg ljeta i da nije aktivirana klauzula Kantridu bi Kramarić tada mogao napustiti bez odštete. Također, u slučaju ostanka do kraja sezone Kramariću će sigurno biti povišen ugovor prema kojem sada dobiva tek 50-ak tisuća eura godišnje, a što je daleko od najplaćenijih igrača Rijeke.

>>Andrej Kramarić: 'Ne spavam noćima zbog transfera'